A TANÁCS 555/2005/EK RENDELETE
(2005. február 17.)
az Európai Gazdasági Közösség és a Madagaszkári Demokratikus Köztársaság között létrejött, Madagaszkár partjainál történő halászatról szóló megállapodásban előírt tonhalhalászati lehetőségek és pénzügyi hozzájárulás 2004. január 1-jétől2006. december 31-ig terjedő időtartamra történő megállapításáról szóló jegyzőkönyv megkötéséről
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 37. cikkére, összefüggésben 300. cikkének (2) bekezdésével, és 300. cikke (3) bekezdése első albekezdésével,
tekintettel a Bizottság javaslatára,
tekintettel az Európai Parlament véleményére (1),
mivel:
(1)
Az Európai Gazdasági Közösség és a Madagaszkári Demokratikus Köztársaság között létrejött, a Madagaszkár partjainál történő halászatról szóló megállapodással (2) összhangban a két fél tárgyalásokat folytatott azzal a céllal, hogy az említett megállapodáshoz mellékelt jegyzőkönyv alkalmazási idejének végén meghatározzák a megállapodásban végrehajtandó esetleges módosításokat, illetve kiegészítéseket.
(2)
E tárgyalások eredményeként 2003. szeptember 8-án, egy új, a fenti megállapodásban előírt halászati lehetőségek és pénzügyi hozzájárulás 2004. január 1-jétől2006. december 31-ig terjedő időtartamra történő megállapításáról szóló jegyzőkönyvet parafáltak.
(3)
A Közösség érdeke, hogy jóváhagyja ezt a jegyzőkönyvet.
(4)
Meg kell határozni a halászati lehetőségek tagállamok közötti elosztásának módszerét a halászati megállapodások szerint, a halászati lehetőségek hagyományos elosztása alapján,
ELFOGADTA EZT A RENDELETET:
1. cikk
Az Európai Közösség és a Madagaszkári Demokratikus Köztársaság között létrejött, a Madagaszkár partjainál történő halászatról szóló megállapodásban előírt halászati lehetőségek és pénzügyi hozzájárulás 2004. január 1-jétől2006. december 31-ig terjedő időtartamra történő megállapításáról szóló jegyzőkönyvet a Közösség nevében a Tanács jóváhagyja.
A jegyzőkönyv szövegét csatolták e rendelethez.
2. cikk
A jegyzőkönyvben rögzített halászati lehetőségeket a tagállamok között a következőképpen kell felosztani:
a)
kerítőhálós tonhalhalászó hajó:
Spanyolország: 22 hajó
Franciaország: 16 hajó
Olaszország: 2 hajó
b)
felszíni hosszú horogsoros halászhajó:
Spanyolország: 24 hajó
Franciaország: 10 hajó
Portugália: 6 hajó
Amennyiben e tagállamok engedélykérelmei nem merítik ki a jegyzőkönyvben rögzített valamennyi halászati lehetőséget, a Bizottság figyelembe veheti bármely más tagállam engedélykérelmeit is.
3. cikk
A tagállamok, melyek hajói az e jegyzőkönyvben rögzítettek alapján halásznak, kötelesek értesíteni a Bizottságot a madagaszkári halászati övezetben kifogott valamennyi zsákmány mennyiségéről, a 2001. március 14-i 500/2001/EK bizottsági rendeletben meghatározott szabályokkal összhangban (3).
4. cikk
A Tanács elnöke ezennel felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyeket.
5. cikk
Ez a rendelet az Európai Unió Hivatalos Lapjában való közzétételét követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. február 17-én.